Žvirgalis
Žvirgalis (vok. Schwirgalis, nuo 1938 m. Feldfließ) arba Galka (rus. Галка) – upė Rusijoje, Kaliningrado srityje, (Krasnoznamensko rajone); Šešupės baseine, Alksnupės kairysis intakas. Prasideda laukuose buvusio Kišų kaimo apylinkėse, teka šiaurės vakarų kryptimi pro Ramoniškius (Leskovą) ir Lazdynėlius (Mičiuriną). Ties Rukais įteka į Alksnupę 4 km nuo jos žiočių. Vagos plotis 5 m, gylis 1,5–1,7 m, srovės greitis 0,2 m/s. Intakai: Laukupė (dešinysis, įteka ties buvusiu Snapų dvaru) ir Maurupė (vok. Mauruppe, kairysis, įteka ties Rukais).